**Zmluva o poskytovaní služieb**

uzavretá podľa § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“)

a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon o verejnom obstarávaní“)

ďalej len „zmluva“

**Článok I.**

**Zmluvné strany**

**1.1 Objednávateľ: Univerzita Komenského v Bratislave, Rektorát**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P. O. BOX 440, 814 99 Bratislava

Štatutárny orgán: prof. JUDr. Marek Števček, PhD., rektor

 IČO: 00397 865

 DIČ: 2020845332

 IČ DPH: SK2020845332

 Osoba oprávnená konať vo veciach

 realizácie zmluvy: Mgr. Roman Rybjanský

Tel.:

E-mail:

Osoby oprávnené konať v

technických veciach: Dušan Požgay Mgr. Peter Opálek

Tel.:

E-mail:

 (ďalej len „**objednávateľ**“)

**1.2 Poskytovateľ:**

Sídlo:

IČO:

DIČ:

Zapísaný:

Zastúpený:

Bankové spojenie:

číslo účtu:

Osoby oprávnené konať vo veciach:

a) zmluvných:

b) realizácie zmluvy:

Tel.:

E-mail:

(ďalej len „**poskytovateľ**“)

(objednávateľ a poskytovateľ spolu aj ako „**zmluvné strany**“, jednotlivo aj ako „**zmluvná strana**“)

**Článok II.**

**Úvodné ustanovenia**

* 1. Táto zmluva je uzatvorená ako výsledok procesu verejného obstarávania nadlimitnej zákazky na dodanie tovaru a realizáciu stavebných prác na predmet zákazky: **„Odstránenie mikrobiologickej kontaminácie a biofilmu v rozvodoch vody“** .
	2. Súbežne s touto zmluvou je uzatvorená zmluva o dielo, ktorá je spolu s touto zmluvou výsledkom verejného obstarávania nadlimitnej zákazky na dodanie tovaru a realizáciu stavebných prác na predmet zákazky „**Odstránenie mikrobiologickej kontaminácie a biofilmu v rozvodoch vody**“ a ktorej predmetom je záväzok poskytovateľa vykonať pre objednávateľa dielo spočívajúce v dodaní a montáži technologických zariadení na odstránenie mikrobiologickej kontaminácie a biofilmu bez použitia chémie v rozvodoch teplej a studenej vody vo vybraných objektoch školských domovov (ŠD) Univerzity Komenského v Bratislave (ďalej len „Zmluva o dielo“).
	3. Poskytovateľ berie na vedomie, že táto zmluva a Zmluva o dielo spolu súvisia a povinnosti v nich uvedené sa navzájom dopĺňajú. Pojmy použité v Zmluve o dielo majú rovnaký význam, ako pojmy použité v tejto zmluve a naopak.

**Článok III.**

**Predmet zmluvy**

* 1. Predmetom tejto zmluvy je záväzok poskytovateľa zabezpečiť servis technologických zariadení na odstránenie mikrobiologickej kontaminácie a biofilmu bez použitia chémie v rozvodoch studenej a teplej vody vo vybraných objektoch ŠD Univerzity Komenského v Bratislave (ďalej len „technologické zariadenia“), na dobu osem (8) rokov odo dňa protokolárneho odovzdania a prevzatia týchto riadne zhotovených technologických zariadení, ktorá sa môže predĺžiť v závislosti od skutočného trvania záručnej doby (2-ročná záručná doba sa môže predĺžiť napr. o dobu, počas ktorej neplynula z dôvodu vybavovanie reklamácie). Rozsah činností, ktoré bude poskytovateľ uskutočňovať, je stanovený touto zmluvou, Prílohou č. 1 – Opis predmetu zákazky, Prílohou č. 2 – Návrh na plnenie kritéria a cenová ponuka a Zmluvou o dielo.
	2. Poskytovateľ sa zaväzuje, že dohodnuté činnosti podľa tejto zmluvy vykoná s odbornou starostlivosťou a s ohľadom na všetky požiadavky objednávateľa na parametre a kvalitu pitnej vody a teplej vody v rozvodných systémoch predmetných objektov ŠD, stanovené v tejto zmluve a jej prílohách, Zmluve o dielo a jej prílohách, ako aj v príslušných právnych predpisoch, najmä však
1. v zákone č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov,
2. vo vyhláške Ministerstva zdravotníctva Slovenskej republiky č. 91/2023 Z. z., ktorou sa ustanovujú ukazovatele a limitné hodnoty kvality pitnej vody a kvality teplej vody, postup pri monitorovaní pitnej vody, manažment rizík systému zásobovania pitnou vodou a manažment rizík domových rozvodných systémov (ďalej len „vyhláška č. 91/2023 Z. z.“),
3. vo vyhláške Ministerstva zdravotníctva Slovenskej republiky č. 550/2007 Z. z. o podrobnostiach o požiadavkách na výrobky určené na styk s pitnou vodou.

Poskytovateľ je povinný dohodnuté činnosti podľa tejto zmluvy vykonávať tak, aby pri vzorkách vody, odobratých z vodovodných kohútikov a zo spŕch na analýzu, mikrobiologické ukazovatele kvality pitnej vody a kvality teplej vody neprekročili maximálne prípustné limitné hodnoty stanovené vo vyhláške č. 91/2023 Z. z., najmä však pri vzorkách vody na určenie baktérií rodu *Legionella* nesmie ukazovateľ *Legionella* presiahnuť najvyššiu medznú hodnotu, ktorá sa uplatňuje v prioritných priestoroch vyčlenených podľa ustanovenia § 7 ods. 3 vyhlášky č. 91/2023 Z. z. (ďalej len „uspokojivý výsledok“). Poskytovateľ sa zaväzuje za účelom kontroly, či po spustení technológie ionizácie striebrom a meďou v rozvodoch vody predmetných budov ŠD bol dosiahnutý uspokojivý výsledok, vykonať kontrolné merania kvality pitnej a teplej vody, a to v termínoch a v referenčných bodoch na odbery vzoriek vody, na ktorých sa s objednávateľom písomne dohodne v lehote 2 týždňov po nadobudnutí účinnosti tejto zmluvy. Miesta odberu vzoriek vody, počet miest odberov, ako aj frekvencia odberov vzoriek vody musia byť určené v súlade s vyhláškou MZ SR č. 91/2023 Z.z..

* 1. Poskytovateľ sa zaväzuje **počas 2-ročnej záručnej doby** uskutočniť a zabezpečiť servis technologických zariadení v minimálne nasledovnom rozsahu:
1. nad rámec poskytnutej záruky na technologické zariadenia v súlade so Zmluvou o dielo zabezpečiť záručný servis technologických zariadení, spočívajúci v ich pravidelnej mesačnej prehliadke, a to vždy najneskôr ku 15. dňu príslušného kalendárneho mesiaca,
2. zabezpečiť opravy zariadení vrátane výjazdov, ktoré neboli z dôvodu poruchy technológie, ale boli spôsobené objednávateľom alebo treťou stranou, a boli poskytovateľovi nahlásené objednávateľom; opravy budú fakturované hodinovou sadzbou,
3. zabezpečiť výmenu elektród Cu a Ag (ďalej len „spotrebný materiál“) v technologických zariadeniach;
4. zabezpečiť dodanie a montáž náhradných dielov, ktoré budú fakturované podľa aktuálne platného cenníka náhradných dielov (cenníka platného v príslušnom kalendárnom roku, ktorý bude poskytovateľ posielať objednávateľovi každý rok v lehote najneskôr do 31. januára a ktorý bude platný počas celého daného kalendárneho roka), pričom fixný rozpočet pre náhradné diely je vo výške 30.000,- Eur.
	1. Poskytovateľ sa zaväzuje po uplynutí 2-ročnej záručnej doby **po dobu v trvaní 6 rokov** uskutočniť a zabezpečiť servis technologických zariadení v minimálne nasledovnom rozsahu:

a) zabezpečiť pozáručný servis technologických zariadení, spočívajúci v pravidelnej mesačnej prehliadke, a to vždy najneskôr ku 15. dňu príslušného kalendárneho mesiaca,

1. zabezpečiť revíziu dodanej technológie ako vyhradeného elektrického zariadenia vrátane revíznych správ podľa vyhlášky č. 508/2009 Z. z. Ministerstva práce, sociálnych vecí a rodiny Slovenskej republiky (ďalej len „vyhláška č. 508/2009 Z. z.“) a podľa prílohy č.8/B k vyhláške č. 508/2009 Z. z.,
2. uskutočniť prehliadky a skúšky technických zariadení počas ich prevádzky v termínoch a lehotách určených v Protokole o určení vonkajších vplyvov. Termíny a lehoty v Protokole o určení vonkajších vplyvov určí projektant alebo revízny technik;
3. zabezpečiť opravy zariadení vrátane výjazdov, ktoré boli identifikované v rámci servisnej prehliadky, alebo boli spôsobené objednávateľom alebo treťou stranou, a boli poskytovateľovi nahlásené objednávateľom; opravy budú fakturované hodinovou sadzbou,
4. zabezpečiť výmenu spotrebného materiálu v technologických zariadeniach;
5. zabezpečiť dodanie a montáž náhradných dielov podľa aktuálne platného cenníka náhradných dielov (cenníka platného v príslušnom kalendárnom roku, ktorý bude poskytovateľ posielať objednávateľovi každý rok v lehote najneskôr do 31. januára a ktorý bude platný počas celého daného kalendárneho roka), pričom fixný rozpočet pre náhradné diely je vo výške 30.000,- Eur.
	1. Objednávateľ sa zaväzuje zaplatiť dohodnutú zmluvnú cenu s súlade s článkom VI. tejto zmluvy.

**Článok IV.**

**Miesto plnenia**

* 1. Miestom realizácie dohodnutých činností podľa tejto zmluvy je:
1. Budova Manželských internátov, blok I

nachádzajúci sa na ul. Staré Grunty 36, 841 04 Bratislava

(ďalej len „Manželské internáty (VS3)“)

1. Budova Átriových domkov, blok P

nachádzajúci sa na ul. Staré Grunty 36, 841 04 Bratislava

(ďalej len „Átriové pavilóny (VS2)“)

1. Budova internátu Družba, blok D1, D2 a D3

nachádzajúci sa na ul. Botanická 25, 841 04 Bratislava

(ďalej len „Družba UK“)

**Článok V.**

**Termín plnenia**

* 1. Poskytovateľ sa zaväzuje uskutočňovať činnosti, ktoré sú predmetom tejto zmluvy, po dobu trvania najmenej osem (8) rokov odo dňa protokolárneho odovzdania a prevzatia riadne zhotovených technologických zariadení, a to:
1. Počas **2-ročnej záručnej doby,** ktorá začne plynúť dňom nasledujúcim po dni, kedy došlo k protokolárnemu odovzdaniu a prevzatiu riadne zhotovených technologických zariadení, sa poskytovateľ zaväzuje uskutočňovať a zabezpečovať činnosti uvedené v čl. III ods. 3.3 tejto zmluvy, Prílohe č. 1 tejto zmluvy a v ďalších súvisiacich dokumentoch. Pre vylúčenie pochybností, všetky činnosti výslovne neuvedené v čl. III ods. 3.3 tejto zmluvy je poskytovateľ povinný vykonať bezodplatne v rámci poskytnutia záruky na dielo, ktoré poskytovateľ zrealizoval pre objednávateľa na základe Zmluvy o dielo.
2. **Počas doby v trvaní 6 rokov**, ktorá začne plynúť dňom nasledujúcim po dni, kedy uplynie 2-ročná záručná doba, sa poskytovateľ zaväzuje uskutočňovať a zabezpečovať činnosti uvedené v čl. III ods. 3.4 tejto zmluvy, Prílohe č. 1 tejto zmluvy a v ďalších súvisiacich dokumentoch.
3. Zmluvné strany sa dohodli, že lehoty uvedené v predchádzajúcom bode 5.1 tejto zmluvy môžu plynúť pre každé technologické zariadenie osobitne.

**Článok VI.**

**Cena a platobné podmienky**

1. Cena za uskutočnenie činností podľa tejto zmluvy a v rozsahu určenom touto zmluvou a jej prílohami je stanovená dohodou zmluvných strán v zmysle zákona NR SR č.18/1996 Z. z. o cenách v znení neskorších predpisov a vyhlášky
MF SR č.87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Jednotkové ceny, ako aj hodinové sadzby ako jednotkové ceny za uskutočnenie prác a činností dohodnutých podľa tejto zmluvy sú špecifikované v Prílohe č. 2, ktorá je neoddeliteľnou súčasťou tejto zmluvy. Jednotkové ceny a hodinové sadzby sú ceny pevné a nemenné, platné počas celej doby trvania tejto zmluvy.
3. Cena za uskutočnenie prác a činností dohodnutých v bode 3.3 písm. b) a v bode 3.4 písm. b), c) a d) tejto zmluvy bude poskytovateľom fakturovaná podľa rozsahu skutočne vykonaných prác a činností nasledovne:

**počet hodín** skutočne vykonaných činností **x hodinová sadzba vo výške** **[*doplní uchádzač*] EUR** bez DPH (v texte tejto zmluvy ako „hodinová sadzba“).

 DPH bude účtovaná podľa aktuálne platných predpisov SR k termínu zdaniteľného plnenia.

1. Na realizáciu predmetu zmluvy objednávateľ neposkytne zálohy ani preddavky.
2. Cena za uskutočnenie činností podľa tejto zmluvy zahŕňa všetky náklady a réžie poskytovateľa, ktoré súvisia s predmetom tejto zmluvy, najmä všetky výkony a práce vykonávané na mieste plnenia, dopravu na miesto plnenia, výkony a práce spojené s plánovaním a technickým riešením, dopravu na miesto plnenia, náklady na likvidáciu odpadov, mzdy, odmeny za práce mimo pracovnú dobu (nadčas), práce v dňoch pracovného voľna a pracovného pokoja (počas sviatkov), stravné, nocľažné, diéty, stálu technickú prípravu, vybavenie pracovníkov pomôckami na BOZP, ako aj náklady poskytovateľa spojené s odstránením poruchy technologických zariadení vrátane potrebných meraní a skúšok a vrátane zaobstarania náhradných dielov a spotrebných materiálov, montážne a pomocné práce, preverenie funkcie opraveného technologického zariadenia, spísanie protokolu o odstránení poruchy a pod.. V cene hodinovej sadzby sú zahrnuté aj náklady na doklady o dodaných hmotných dodávkach vrátane atestov atď.. V cene hodinovej sadzby nie je zahrnutá cena za dodané náhradné diely a spotrebný materiál.
3. Cena za uskutočnenie servisných prehliadok dohodnutých v bode 3.3 písm. a) a v bode 3.4 písm. a) tejto zmluvy bude poskytovateľom fakturovaná mesačne podľa jednotkových cien uvedených v Prílohe č. 2, pričom súčasťou každej faktúry bude aj identifikácia všetkých potrebných opráv, technických zásahov, revízií a opatrení, ktoré vyplynuli z vykonanej servisnej prehliadky. Cena za spotrebný materiál bude účtovaná priebežne podľa jednotkových cien uvedených v Prílohe č. 2 a v závislosti od množstva skutočne dodaného spotrebného materiálu. Cena za náhradné diely bude účtovaná priebežne v závislosti od množstva skutočne dodaných a použitých náhradných dielov v súvislosti s vykonanými činnosťami dohodnutými v tejto zmluve a podľa cien uvedených v cenníku platnom pre príslušný kalendárny rok. Počiatočný cenník náhradných dielov je poskytovateľ povinný predložiť najneskôr ku dňu podpisu tejto zmluvy. Rozpočet (finančný budget) pre náhradné diely je počas platnosti tejto zmluvy vo výške 30.000,- Eur bez DPH a je maximálny. Zmluvné strany nie sú povinné vyčerpať celý finančný objem rozpočtu pre náhradné diely a predpokladané množstvo spotrebného materiálu uvedené v Prílohe č. 2. V prípade vyčerpania rozpočtu pre náhradné diely a predpokladaného množstva spotrebného materiálu (vo finančnom vyjadrení) sa poskytovateľ zaväzuje túto skutočnosť oznámiť objednávateľovi bezodkladne.
4. Faktúra za vykonanie prác, činností a opráv uvedených v čl. III tejto zmluvy bude uhrádzaná podľa skutočne zdokladovaných súpisov výkonov, vykonaných servisných prehliadok a prác, zrealizovaných dodávok, ako aj podľa počtu hodín skutočne vykonaných činností v zmysle bodu 6.3 tohto článku zmluvy.
5. Vystavené faktúry musia mať všetky náležitosti daňového dokladu. Neoddeliteľnou prílohou faktúry bude súpis výkonov, vykonaných servisných prehliadok a prác a súpis realizovaných hmotných dodávok, potvrdený objednávateľom (ďalej len „súpis prác a dodávok“). Súčasťou súpisov prác a dodávok budú aj príslušné doklady od dodaných náhradných dielov, spotrebovaného materiálu atď.), nevyhnutná ďalšia dokumentácia, ako aj doklady o záruke a záručných podmienkach na dodané náhradné diely použité pri odstránení poruchy technologických zariadení.
6. Lehota splatnosti faktúr je 30 dní odo dňa ich doručenia spolu s povinnými prílohami objednávateľovi na adresu uvedenú v záhlaví tejto zmluvy. Neúplné faktúry (t.j. najmä bez riadne vyplneného súpisu prác a dodávok a/alebo bez jeho odsúhlasenia zástupcom objednávateľa a/alebo bez požadovaných dokladov) alebo účtovne a formálne chybné, má právo objednávateľ neprevziať alebo dodatočne vrátiť poskytovateľovi. Potom platí termín splatnosti od dňa doručenia novej faktúry, ktorá má všetky náležitosti vyžadované touto zmluvou.
7. Akékoľvek dodatky k zmluve navyšujúce cenu podľa tejto zmluvy s výnimkou možností podľa tejto zmluvy alebo zákona o verejnom obstarávaní sú vylúčené.
8. Počas doby trvania tejto zmluvy môže dôjsť k úprave jednotkových cien  spotrebného materiálu uvedených v Prílohe č. 2, pričom k prvej úprave cien spotrebného materiálu môže dôjsť v kalendárnom roku nasledujúcim po uplynutí kalendárneho roka, v ktorom táto zmluva nadobudla účinnosť (prvý krát ku dňu 1.1.2026, ak táto zmluva nadobudne účinnosť v roku 2025), a to v závislosti od medziročnej zmeny cien kovov striebra a medi na svetových trhoch.
9. Ceny striebra a medi sa budú sledovať podľa verejne dostupných údajov zverejňovaných **Londýnskou burzou kovov (London Metal Exchange – LME)**. Rozhodným obdobím pre posúdenie zmeny cien je **ročný priemer oficiálnych cien** striebra a medi zverejnený LME za kalendárny rok (napr. za rok 2025), v porovnaní s ročným priemerom za predchádzajúci kalendárny rok (napr. 2024). V prípade, že LME nezverejní ročný priemer ceny niektorého z týchto kovov, použije sa ako náhrada **priemer denných oficiálnych cien** zverejňovaných LME za obdobie od 1. januára do 31. decembra príslušného kalendárneho roka v porovnaní s rovnakým priemerom za predchádzajúci kalendárny rok (pre indexáciu jednotkovej ceny spotrebného materiálu k 1.1.2026 by to bol rok 2024).
10. Zmluvné strany sa dohodli, že jednotkové ceny  spotrebného materiálu je poskytovateľ oprávnený upraviť len v prípade, ak dôjde k medziročnej zmene priemernej trhovej ceny striebra alebo medi o viac ako ±15 %. Rozsah úpravy jednotkovej ceny spotrebného materiálu bude primerane zodpovedať rozsahu medziročnej zmeny cien týchto kovov, pričom poskytovateľ je povinný predložiť objednávateľovi:
* preukázateľný výpočet priemernej ročnej ceny sledovaného kovu za rozhodné obdobia,
* návrh aktualizovanej jednotkovej ceny spotrebného materiálu.
1. Zmena jednotkových cien spotrebného materiálu podľa bodov 6.11 až 6.13 tohto článku zmluvy je účinná **vždy od 1. marca** príslušného kalendárneho roka za predpokladu, že poskytovateľ preukázal oprávnenosť nároku na zmenu jednotkových cien spotrebného materiálu. V prípade, že objednávateľ neodsúhlasí oprávnenosť nároku na zmenu jednotkových cien spotrebného materiálu do uvedeného termínu, ostávajú jednotkové ceny spotrebného materiálu nezmenené až do najbližšieho možného termínu úpravy podľa tohto bodu 6.14 zmluvy.
2. Počas doby trvania tejto zmluvy môže dôjsť k úprave cien náhradných dielov uvedených v cenníku náhradných dielov, a to za predpokladu, že poskytovateľ predložil objednávateľovi upravený (aktualizovaný) cenník náhradných dielov v lehote najneskôr do 31. januára príslušného kalendárneho roka. K prvej úprave cien náhradných dielov môže dôjsť v kalendárnom roku nasledujúcim po uplynutí kalendárneho roka, v ktorom táto zmluva nadobudla účinnosť (prvý krát ku dňu 1.1.2026, ak táto zmluva nadobudne účinnosť v roku 2025). Zmena cien náhradných dielov je účinná **vždy od 1. marca** príslušného kalendárneho roka za predpokladu, že poskytovateľ predložil a riadne doručil objednávateľovi upravený cenník náhradných dielov najneskôr do 31. januára príslušného kalendárneho roka, v opačnom prípade ostávajú ceny náhradných dielov nezmenené až do najbližšieho možného termínu úpravy podľa tohto bodu 6.15 zmluvy.
3. Akákoľvek zmena jednotkových cien uvedených v Prílohe č. 2 musí byť odsúhlasená objednávateľom, pričom zmena výšky jednotkových cien bude účinná momentom nadobudnutia účinnosti dodatku k tejto zmluve. Zmena cien náhradných dielov uvedených v cenníku náhradných dielov nie je dôvodom na uzavretie dodatku k tejto zmluve, s výnimkou navýšenia fixného budgetu na náhradné diely uvedeného v Prílohe č. 2. Zmluvnú cenu uvedenú v Prílohe č. 2 možno navýšiť len v súlade s § 18 ods. 3 písm. b) zákona o verejnom obstarávaní.

**Článok VII.**

**Práva a povinnosti zmluvných strán**

* 1. Objednávateľ sa zaväzuje
		1. poskytnúť včasné a kompletné informácie a podklady na zabezpečenie poskytnutia predmetu zmluvy,
		2. spolupracovať s poskytovateľom pri všetkých činnostiach vyplývajúcich
		z predmetu zmluvy,
		3. bezodkladne informovať poskytovateľa o prípadných zmenách pri poskytovaní predmetu zmluvy.
1. Poskytovateľ sa zaväzuje:
	* 1. začať poskytovať činnosti uvedené v bode 3.4 písm. a), b) a c) tejto zmluvy v lehote najneskôr do dvoch (2) týždňov odo dňa uplynutia 2-ročnej záručnej doby na dielo, ktorého vykonanie je predmetom Zmluvy o dielo,
		2. poskytovať služby (práce a činnosti dohodnuté v tejto zmluvy) na kvalitnej a profesionálnej úrovni v rozsahu tejto zmluvy,
		3. poskytnúť služby riadne a včas, s odbornou starostlivosťou, v požadovanej kvalite a v súlade s platnými právnymi predpismi,
		4. chrániť záujmy objednávateľa súvisiace s poskytovaním služieb, podľa tejto zmluvy a oznámiť mu všetky okolnosti, ktoré môžu mať vplyv na zmenu jeho pokynov, resp. požiadaviek,
		5. dbať na to, aby jeho činnosť podľa tejto zmluvy bola maximálne účelná
		a hospodárna,
		6. bezodkladne po zistení písomne upovedomiť objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,
		7. dodržiavať všetky pokyny objednávateľa na poskytovanie služieb a na požiadanie poskytnúť objednávateľovi výkaz zrealizovaných činností súvisiacich s plnením predmetu zmluvy.
2. Zmluvná strana ovplyvnená okolnosťami vylučujúcimi zodpovednosť (vyššia moc) je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia ich pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia týchto okolností.
3. Poskytovateľ má nárok na odplatu len za riadne a včas poskytnuté služby a dodaný materiál objednávateľovi.

**Článok VIII.**

**Úroky z omeškania, zmluvné pokuty a náhrada škôd**

1. V prípade, ak poskytovateľ neposkytne alebo prestane poskytovať činnosti podľa tejto zmluvy, alebo nevykoná predmet zmluvy v rozsahu a obsahu podľa bodu 3.3 alebo 3.4 tejto zmluvy, v lehotách a termínoch dohodnutých v  tejto zmluve, vzniká objednávateľovi voči poskytovateľovi nárok na zaplatenie zmluvnej pokuty vo výške 1.000,- EUR za každý aj začatý deň omeškania. Zaplatením zmluvnej pokuty nezaniká poskytovateľovi povinnosť poskytnúť objednávateľovi všetky činnosti, ku ktorým sa touto zmluvou zaviazal.
2. Zaplatením zmluvnej pokuty nie je dotknutý nárok objednávateľa na náhradu škody.
3. V prípade omeškania platby si poskytovateľ môže uplatniť voči objednávateľovi úrok
z omeškania v zákonnej výške z neuhradenej fakturovanej čiastky za každý deň omeškania.
4. Zmluvné pokuty a úroky z omeškania podľa tejto zmluvy sa neuplatnia v prípade, ak omeškanie zmluvných strán preukázateľne spôsobí vyššia moc.
5. Zmluvnú pokutu/úrok z omeškania zaplatí povinná zmluvná strana oprávnenej zmluvnej strane v lehote pätnásť kalendárnych dní odo dňa doručenia faktúry do sídla povinnej zmluvnej strany. Objednávateľ je oprávnený započítať si svoju pohľadávku na náhradu škody alebo na zmluvnú pokutu voči poskytovateľovi proti pohľadávke poskytovateľa na zaplatenie ceny za uskutočnené činnosti podľa tejto zmluvy.
6. Zmluvné strany vyhlasujú, že výška zmluvnej pokuty je primeraná, je v súlade so zásadou poctivého obchodného styku a bola dohodnutá s prihliadnutím na význam zabezpečovaných povinností.

**Článok IX.**

**Ukončenie zmluvy**

1. Táto zmluva môže byť ukončená z nasledovných dôvodov:
	1. uplynutím doby, na ktorú bola uzavretá (uplynutím 6-ročnej doby, ktorá začne plynúť dňom nasledujúcim po dni, kedy uplynie 2-ročná záručná doba),
	2. odstúpením od tejto zmluvy,
	3. výpoveďou objednávateľa,
	4. stratou oprávnenia poskytovateľa na výkon činnosti, ktorá je potrebná pre realizáciu zmluvy,
	5. písomnou dohodou zmluvných strán,
	6. vyhlásením konkurzu alebo likvidácie na poskytovateľa.
2. Ak bude Zmluva o dielo ukončená skôr ako táto zmluva, platnosť tejto zmluvy o poskytovaní služieb končí dňom ukončenia Zmluvy o dielo.
3. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
4. Za podstatné porušenie povinnosti sa na účely tejto zmluvy považuje:
	1. omeškanie poskytovateľa s poskytovaním činností podľa tejto zmluvy oproti dohodnutému termínu o viac ako 15 dní, okrem prípadu, ktorý by omeškanie ospravedlňoval (vyššia moc),
	2. ak poskytovateľ bezdôvodne preruší alebo zastaví poskytovanie činností podľa tejto zmluvy a napriek výzve objednávateľa ich opätovne nezačne poskytovať,
	3. ak cena bude fakturovaná v rozpore s platobnými podmienkami dohodnutými
	v tejto zmluve,
	4. ak poskytovateľ vykoná predmet zmluvy takým spôsobom, ktorý je v rozpore s touto zmluvou,
	5. objednávateľ je v omeškaní so zaplatením faktúry o viac ako 90 kalendárnych dní.
5. Objednávateľ je oprávnený vypovedať túto zmluvu v prípade, ak aj napriek montáži technologických zariadení na základe Zmluvy o dielo nebol dosiahnutý uspokojivý výsledok v zmysle bodu 3.2. tejto zmluvy ani do jedného (1) roka odo dňa odovzdania týchto technologických zariadení objednávateľovi do užívania. O tejto skutočnosti je objednávateľ povinný písomne informovať poskytovateľa, a to aj s poukázaním na podklady, ktoré preukazujú nedosiahnutie uspokojivého výsledku. Objednávateľ je oprávnený vypovedať túto zmluvu aj sčasti, t.j. ohľadom toho technologického zariadenia, ktorého sa nedosiahnutie uspokojivého výsledku týka (t. j. vyňať z činností podľa tejto zmluvy to technologické zariadenie, ktorého sa nedosiahnutie uspokojivého výsledku týka). Výpoveď musí mať písomnú formu. Výpovedná lehota je 14 dní a začína plynúť prvým dňom, ktorý nasleduje po dni doručenia výpovede poskytovateľovi. Ak nastane prípad podľa prvej vety tohto bodu 9.5 zmluvy a ak sa zmluvné strany nedohodnú inak, poskytovateľ na vlastné náklady odstráni technologické zariadenia v lehote najneskôr 3 mesiacov odo dňa doručenia výpovede poskytovateľovi. Pre vylúčenie akýchkoľvek pochybností, technologické zariadenia aj po ich odstránení zostávajú vo výlučnom vlastníctve objednávateľa. Objednávateľ je oprávnený technologické zariadenia predať ako nepotrebnú hnuteľnú vec postupom a v súlade s podmienkami stanovenými v zákone č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z..
6. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť, resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju na odstúpenie oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať vyhlásenie, že zmluvná strana odstupuje od zmluvy až okamihom márneho uplynutia lehoty stanovenej na odstránenie porušenia, ktoré je dôvodom odstúpenia, ak je to vzhľadom k povahe porušenia povinnosti možné.
7. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.
8. Odstúpením od zmluvy ani výpoveďou zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody. Rovnako nezanikajú tie práva a povinnosti, ktoré zmluvným stranám vznikli počas účinnosti zmluvy.
9. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
10. Zmluvná strana ovplyvnená okolnosťami vylučujúcimi zodpovednosť (vyššou mocou) je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia ich pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia týchto okolností.

**Článok X.**

**Záruka na tovary**

1. Poskytovateľ prehlasuje, že predmet zmluvy bude vykonávať v súlade s dohodnutými podmienkami tejto zmluvy.
2. Poskytovateľ zodpovedá za to, že všetky činnosti podľa tejto zmluvy vykoná riadne, v rozsahu, obsahu a kvalite dohodnutej v tejto zmluve a náhradné diely a spotrebný materiál (ďalej spolu ako „tovar“) budú riadne dodané v súlade s touto zmluvou, budú mať vlastnosti dohodnuté v tejto zmluve, budú dodané a/alebo zabudované v súlade s právnymi predpismi a budú spĺňať všetky náležitosti stanovené platnou legislatívou.
3. Poskytovateľ zodpovedá za kvalitu dodávaných tovarov, vrátane skrytých vád tovaru počas celého trvania záručnej doby (v trvaní záruky poskytnutej výrobcom).
4. Objednávateľ je oprávnený reklamovať vady dodaného tovaru e-mailom. Súčasťou môže byť aj fotodokumentácia reklamovaného tovaru. Náklady na dopravu súvisiacu s reklamovaným tovarom znáša poskytovateľ v plnom rozsahu.
5. Vady zjavné, kvalitatívne alebo množstevné, zistené pri prevzatí tovaru je objednávateľ oprávnený reklamovať do 5 pracovných dní odo dňa dodania tovaru. Ostatné vady je objednávateľ povinný oznámiť poskytovateľovi bez zbytočného odkladu po tom, ako budú zistené, najneskôr však do skončenia záručnej doby.
6. Objednávateľ má právo v prípade zistenia akýchkoľvek vád dodaného tovaru na:

 a) výmenu vadného tovaru za tovar nový, bezchybný, najneskôr do 3 dní od okamihu uplatnenia zodpovednosti za vady,

b) odstúpenie od zmluvy v prípade nesplnenia povinnosti poskytovateľa vymeniť vadný tovar za bezchybný v stanovenej lehote alebo v prípade, ak objednávateľ požadoval v rámci jedného kalendárneho mesiaca reklamáciu viac ako trikrát.

1. Náklady na odstránenie vád tovaru ako aj preukázateľné náklady objednávateľa na uplatnenie nárokov z vád tovaru znáša poskytovateľ.
2. Uplatnením nárokov z vadného plnenia a/alebo z vád tovaru nie je dotknutý nárok objednávateľa na zaplatenie zmluvnej pokuty, náhradu škody alebo iného nároku, ktorý objednávateľovi v dôsledku vád tovaru vznikol.

**Článok X.**

**Záverečné ustanovenia**

1. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, pričom platným sa stane dňom podpisu obidvoma zmluvnými stranami a účinným dňom nasledujúcim po dni zverejnenia v Centrálnom registri zmlúv vedenom na Úrade vlády Slovenskej republiky. Poskytovateľ týmto vyhlasuje, že súhlasí s jeho zverejnením v celom rozsahu v Centrálnom registri zmlúv.
2. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými platnými právnymi predpismi SR.
3. Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.
4. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády Slovenskej republiky. Poskytovateľ týmto vyhlasuje, že súhlasí so zverejnením tejto zmluvy v celom rozsahu v Centrálnom registri zmlúv. Táto zmluva je vyhotovená v 4 rovnopisoch, z ktorých objednávateľ dostane dva a poskytovateľ dostane dva rovnopisy.
5. Zmluvné strany vyhlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.
6. Neoddeliteľnou súčasťou tejto zmluvy sú nasledovné prílohy:

Príloha č. 1: Opis predmetu zákazky

Príloha č. 2: Návrh na plnenie kritéria a cenová ponuka

Za poskytovateľa: Za objednávateľa:

dňa: dňa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 prof. JUDr. Marek Števček, PhD.

 rektor